Kastriot Dermaku

Kastriot Luan Dermaku (lindur më 15 janar 1992) është një futbollist profesionist shqiptar i cili luan si mbrojtës për klubin italian Parma dhe kombëtaren shqiptare.

Jeta e hershme
Dermaku ka lindur në Scandiano, një qytet në pjesën veriore të Italisë. Ai është djali i Luan Dermakut, një ish futbollist profesionist i cili luajti si sulmues për Prishtinën gjatë epokës së Fadil Vokrrit.

Karriera me klube
Melfi
Dermaku u bë pjesë e ekipit të parë në fillim të sezonit 2011–12, duke bërë debutimin si profesionist më 30 tetor në ndeshjen e javës së 13të kundër Celano; ndeshja u fitua 4–0 nga Melfi, me Dermakun që luajti në 13 minutat e fundit. Më 4 dhjetor, Dermaku zhvilloi paraqitjen e dytë sezonale si dhe të parën si titullar në humbjen 3–1 në transfertë ndaj Paganeses. Ai e mbylli sezonin e parë si profesionist me tetë ndeshje, me Melfin që e mbylli Lega Pro 2 në vendin e 16të.

Në sezonin 2014–15, i fundit i tij me klubin, Dermaku u emërua kapiten i ekipit. Më 1 prill 2015, ai luajti ndeshjen e 100të në kampionat në fitoren 3–2 në transfertë ndaj Casertanës, duke shënuar një nga golat e ekipit të tij.

Empoli
Më 15 maj 2015, Dermaku u transferua te Empoli në Serie A duke firmosur një kontratë tre-vjeçare. Ai u pa si zëvëndësuesi i italianit Daniele Rugani, i cili u transferua te Juventusi.

Cosenza
Më 31 gusht 2017, pasi ishte bërë një lojtar i lirë pas largimit nga Empoli, Dermaku u transferua te Cosenza në një kontratë deri në qershor 2019. Ai bëri debutimin e tij për klubin më 9 shtator në barazimin pa gola kundër Materës, kurse golin e parë e shënoi më 31 mars të vitit të ardhshëm në fitoren 2–1 në transfertë ndaj Juve Stabias. Dermaku e mbylli sezonin e parë me klubin duke zhvilluar 40 ndeshje në Serie C, të gjitha si titullar, duke mbledhur edhe 3555; Rossoblù arritën të riktheshin në Serie B për herë të parë pas 15 vitesh.

Edhe pas rikthimit të klubit në Serie B, Dermaku arriti të ruante vendin e tij në formacionin titullar, duke zhvilluar 33 ndeshje në sezonin 2018–19. Debutimi i tij në këtë ligë erdhi në javën hapëse kundër Ascolit, ku Cosenza mori një barazim 1–1 në Stadio Cino e Lillo Del Duca. Më 22 prill 2019, Dermaku shënoi golin e tij të parë në Serie B, golin e fitores në takimin ndaj Spezias në shtëpi.

Pas përfundimit të sezonit, Dermaku u bë lojtar i lirë pas skadimit të kontratës me klubin dhe pasi ai vendosi të mos rinovonte. Ai e përfundoi qëndrimin e tij te Cosenza me 79 ndeshje në kampionat dhe kupë, duke shënuar dy herë.

Parma
Më 7 korrik 2019, Dermaku firmosi një kontratë katër-vjeçare me klubin elitar Parma. Pasi qëndroi në shtatë ndeshjet e para si zëvëndësues, Dermaku debutoi në Serie A më 20 tetor duke luajtur 76 minuta në fitoren tenistike 5–1 kundër Genoas në shtëpi. Debutimi i tij u vlerësua pozitivisht nga mediat italiane dhe Massimo Barbuti, ish lojtar i klubit.

Karriera ndërkombëtare
Shqipëria
Nën-21
Më 30 janar 2013, Dermaku mori një ftesë nga Shqipëria nën-21 për ndeshjen miqësore ndaj Maqedonisë. Ai mundi të debutojë në atë ndeshje, duke u aktivizuar si zëvëndësues në minuën e 66të në vend të Gentian Durakut.

Kosova
Më 31 gusht 2018, Dermaku u thirr nga Kosova për ndeshjet e UEFA Ligës së Kombeve 2018–19 kundër Azerbajxhanit dhe Ishujve Faroe. Ai nuk u aktivizua në ndeshjen e parë, kurse më 9 shtator, Dermaku u largua nga grumbullimi pasi nuk ishte vendosur si titullar për ndeshjen ndaj Ishujve Faroe. Pas kësaj, Dermaku zgjodhi të përfaqsojë kombëtaren shqiptare.

Rikthimi te Shqipëria
Më 2 tetor 2018, Dermaku mori një ftesë nga trajneri i kombëtares shqiptare Christian Panucci për ndeshjen miqësore kundër Jordanisë dhe ndeshjen e Ligës së Kombeve kundër Izraelit. Tetë ditë më vonë, ai debutoi zyrtarisht në ndeshjen e parë ndaj Jordanisë e cila u mbyll në barazim pa gola në Elbasan Arena; ai hyri në fushën e lojës si zëvëndësues në minutën e 56të në vend të Mërgim Mavrajt.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaMelfi2011–12Lega Pro Seconda Divisione8000—802012–1330200—3022013–1431200—3122014–15Lega Pro35300—353Gjithsej104700—1047Empoli2015–16Serie A0000—00Pavia (huazim)2015–16Lega Pro13000—130Lucchese (huazim)2016–1738200—382Cosenza2017–18Serie C4014Të gjitha ndeshjet në Coppa Italia Serie C0—4412018–19Serie B33120—351Gjithsej73260—792Parma2019–20Serie A0010—10Gjithsej karriera2281170—23511

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaShqipëria201820201931Gjithsej51

Golat me kombëtaren
. Rezultatet e Shqipërisë të listuara të parat, kolonat e golave tregojnë rezultatin pas çdo goli të shënuar nga Dermaku.
+ Golat me kombëtaren sipas datës, vendit, ndeshjes, kundërshtarit, rezultatit dhe kompeticionitNr.DataVendiNdshKundërshtariGoliRezultatiKompeticioni1 10 shtator 2019  Elbasan Arena, Elbasan, Shqipëri  4   Islanda  1–0  4–2  Kualifikueset e UEFA Euro 2020

 Referime 

Lidhje të jashtme
Kastriot Dermaku te National-Football-Teams.com
Kastriot Dermaku te Soccerway

Kategoria:Lindje 1992
Kategoria:Njerëz që jetojnë
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në A.S. Melfi
Kategoria:Futbollistë në Empoli F.C.
Kategoria:Futbollistë në A.C. Pavia
Kategoria:Futbollistë në A.S. Lucchese Libertas 1905
Kategoria:Futbollistë në Cosenza Calcio
Kategoria:Futbollistë në Parma F.C.
Kategoria:Futbollistë në Serie B